सीएम ने भर्ती को मंजूरी दी,10 वीं पास कर सकेंगे आवेदन
पशुपालन विभाग में 5934 पदों पर एनिमल अटेंडेंट की सीधी भर्ती की जाएगी। मुख्यमंत्री अशोक गहलोत ने भर्ती के प्रस्ताव को मंजूरी दी है। पशुपालन विभाग में अब तक चल रहे पदनाम जलधारी, सफाईकर्ता और गडरिया के पदों का नाम अब एनिमल अटेंडेंट कर दियाRajasthan Government Direct Recruitment on 5934 Posts Of Animal Attendent
पशुपालन विभाग में 5934 पदों पर एनिमल अटेंडेंट की सीधी भर्ती की जाएगी। मुख्यमंत्री अशोक गहलोत ने भर्ती के प्रस्ताव को मंजूरी दी है। पशुपालन विभाग में अब तक चल रहे पदनाम जलधारी, सफाईकर्ता और गडरिया के पदों का नाम अब एनिमल अटेंडेंट कर दिया है। एनिमल अटेंडेंट की एज्यूकेशनल क्वालिफिकेशन 8वीं से बढ़ाकर 10वीं की गई है।
एनिमल अटेंडेंट की ड्यूटी नए वैटरीनरी अस्पतालों और सब सेंटर्स पर लगाई जाएगी। वैटरिनरी सेंटर्स पर इलाज के लिए आने वाले घायल और बीमार पशुओं का प्राथमिक उपचार करने की जिम्मेदारी इन्हें दी जाएगी। सरकार ने पिछले दो साल में बड़ी संख्या में नए वैटरिनरी अस्पताल और सब सेंटर्स खोले हैं, इन भर्तियों के बाद खाली पड़े पदों को भरा जाएगा।
जल्द आवेदन मांगने का प्रोसेस शुरू होगा
सीएम की मंजूरी के बाद अब इन पदों पर भर्ती का प्रोसेस शुरू होगा। इन पदों पर भर्ती की एजेंसी भी अब तय की जाएगी। चुनावी साल होने के कारण भर्ती प्रक्रिया को जल्द शुरू करवाने के निर्देश हैं, इसलिए इन पदों पर भर्ती के लिए अगले महीने आवेदन मांगे जा सकते हैं।
जोधपुर के मथुरादास माथुर अस्पताल में कॉटेज वार्ड और ओटी ब्लॉक बनेंगे, 93 करोड़ मंजूर 
जोधपुर के मथुरादास माथुर अस्पताल में ऑपरेशन थियेटर ब्लॉक (25 ओटी) और 100 बैड के कॉटेज वार्ड ब्लॉक बनेंगे। सीएम अशोक गहलोत ने इसके लिए 93.27 करोड़ रुपए के वित्तीय प्रस्ताव को मंजूरी दी है। प्रस्ताव के अनुसार, ओटी ब्लॉक बनाने में 42.32 करोड़ रुपए और उपकरणों के लिए 29.16 करोड़ रुपए मंजूर किए हैं। 20.80 करोड़ रुपए की लागत से कॉटेज वार्ड ब्लॉक बनेगा। इसके लिए 99 लाख रुपए के उपकरण खरीदे जाएंगे। सीएम ने बजट में इसकी घोषणा की थी।